pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” มุ่งพัฒนาและส่งเสริมอาชีพผู้กระทำผิดเพื่อคืนคนดีสู่สังคมอย่างยั่งยืน
วันพฤหัสบดีที่ 22 กุมภาพันธ์ 2561
“ยุติธรรม” มุ่งพัฒนาและส่งเสริมอาชีพผู้กระทําผิดเพื่อคืนคนดีสู่สังคมอย่างยั่งยืน
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม เป็นประธานการประชุมคณะทํางานพัฒนาและส่งเสริมอาชีพผู้กระทําผิดอย่างยั่งยืน ครั้งที่ ๒/๒๕๖๑
ในวันพฤหัสบดีที่ ๒๒ กุมภาพันธ์ ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
เป็นประธานการประชุมคณะทํางานพัฒนาและส่งเสริมอาชีพผู้กระทําผิดอย่างยั่งยืน ครั้งที่ ๒/๒๕๖๑
โดยมี ผู้บริหารในสังกัดกระทรวงยุติธรรม ผู้แทนจากหน่วยงานภาคเอกชน และเจ้าหน้าที่ที่เกี่ยวข้อง เข้าร่วมฯ
เพื่อพิจารณาแนวทางการขับเคลื่อนโครงการพัฒนาและส่งเสริมอาชีพผู้กระทําผิดอย่างยั่งยืน
ของกลุ่มภารกิจด้านพฤตินิสัย ประกอบด้วย กรมราชทัณฑ์ กรมคุมประพฤติ และกรมพินิจและคุ้มครองเด็กและเยาวชน
โดยดําเนินการจัดทําโมเดลแผนการฝึกวิชาชีพในด้านต่างๆ อาทิ การกําหนดตัวชี้วัดความสําเร็จ
ข้อมูลการสนับสนุนด้านอาชีพจากภาคเอกชน การคัดเลือกกลุ่มผู้เข้าร่วมโครงการ การกําหนดกรอบระยะเวลาดําเนินการ และการคัดเลือกเรือนจํา/สถานพินิจ ที่นําร่องโครงการ
โดยมุ่งส่งเสริมความร่วมมือกับหน่วยงานภาคเอกชน และภาคประชาคม
ที่จะเข้ามาช่วยในเรื่องของการฝึกอาชีพและเปิดโอกาสรับผู้พ้นโทษเข้าทํางานในสถานประกอบการ
ทั้งนี้ ได้มุ่งเน้นให้นํานวัตกรรมและระบบเทคโนโลยีเข้ามาใช้เป็นส่วนสําคัญในการขับเคลื่อนโครงการ
เพื่อให้เกิดความสะดวก รวดเร็ว ทันสมัย และมีประสิทธิภาพมากยิ่งขึ้น
โดยมี ผู้บริหารในสังกัดกระทรวงยุติธรรม ผู้แทนจากหน่วยงานภาคเอกชน และเจ้าหน้าที่ที่เกี่ยวข้อง เข้าร่วมฯ
ทั้งนี้ โครงการดังกล่าว จัดตั้งขึ้นเพื่อขับเคลื่อนนโยบายของรัฐมนตรีว่าการกระทรวงยุติธรรม
ในการส่งเสริมคนดีสู่สังคม โดยการพัฒนาและส่งเสริมอาชีพ รวมถึงการรับรองพฤตินิสัยของผู้กระทําผิด
โดยมีกลุ่มเป้าหมาย คือ กลุ่มผู้ต้องขัง ผู้ถูกคุมประพฤติ เด็กและเยาวชนที่กระทําผิด ตลอดจนครอบครัวของผู้ต้องขัง
ให้มีอาชีพทั้งในขณะต้องโทษและหลังพ้นโทษ โดยการฝึกทักษะอาชีพตามความถนัดและความต้องการของภาครัฐ ภาคเอกชน และภาคประชาคม เพื่อให้ผู้พ้นโทษสามารถดํารงชีวิตในสังคมได้อย่างเป็นปกติสุข
และไม่หวนกลับไปกระทําผิดซ้ํา
รัฐบาลไทย-ข่าวทำเนียบรัฐบาล-นายกรัฐมนตรีขอบคุณผู้เกษียณอายุราชการ ของสำนักเลขาธิการนายกรัฐมนตรี ที่เป็นกลไกสำคัญขับเคลื่อนการทำงานของรัฐบาล อย่างเต็มประสิทธิภาพ และเป็นประโยชน์แก่ประเทศชาติ
วันพุธที่ 26 กันยายน 2561
นายกรัฐมนตรีขอบคุณผู้เกษียณอายุราชการ ของสํานักเลขาธิการนายกรัฐมนตรี ที่เป็นกลไกสําคัญขับเคลื่อนการทํางานของรัฐบาล อย่างเต็มประสิทธิภาพ และเป็นประโยชน์แก่ประเทศชาติ
นายกรัฐมนตรีขอบคุณผู้เกษียณอายุราชการ ของสํานักเลขาธิการนายกรัฐมนตรี ที่เป็นกลไกสําคัญขับเคลื่อนการทํางานของรัฐบาล อย่างเต็มประสิทธิภาพ และเป็นประโยชน์แก่ประเทศชาติ
วันนี้ (26 ก.ย.61) เวลา 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก วิลาศ อรุณศรี เลขาธิการนายกรัฐมนตรี นําข้าราชการ ลูกจ้างประจําและพนักงานราชการ สํานักเลขาธิการนายกรัฐมนตรี ที่เกษียณอายุราชการ ประจําปี 2561 รวม 15 คน เข้าพบพลเอก ประยุทธ์ จันทร์โอชา นายกรัฐมนตรี เพื่อขอรับโอวาทและเพื่อเป็นขวัญกําลังใจแก่ผู้เกษียณอายุราชการ โดยมี นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง นางสาวปราณี ศรีประเสริฐ รองเลขาธิการนายกรัฐมนตรีฝ่ายบริหาร และผู้บริหารสํานักเลขาธิการนายกรัฐมนตรี เข้าร่วมด้วย
โอกาสนี้ นายกรัฐมนตรีกล่าวมอบโอวาทและกล่าวขอบคุณผู้เกษียณอายุราชการสํานักเลขาธิการนายกรัฐมนตรี ประจําปี 2561 ว่า ในนามของนายกรัฐมนตรีและรัฐบาลขอขอบคุณผู้เกษียณอายุราชการทุกคนที่ให้ความร่วมมือช่วยกันทํางานแก้ปัญหาต่าง ๆ ให้รัฐบาลอย่างเต็มความสามารถ โดยทุกคนถือเป็นกลไกสําคัญในการทํางานให้กับสํานักเลขาธิการนายกรัฐมนตรี เพื่อขับเคลื่อนงานของรัฐบาลอย่างเต็มประสิทธิภาพ และเป็นประโยชน์แก่ประเทศชาติ ซึ่งงานจะสําเร็จไม่ได้เลยหากไม่ได้รับความร่วมมือจากทุกคนที่เปรียบเสมือนเป็นครอบครัวเดียวกัน
พร้อมกันนี้ นายกรัฐมนตรีกล่าวอวยพรให้ผู้เกษียณอายุราชการทุกคนใช้ชีวิตหลังเกษียณฯ อย่างมีความสุขและมีสุขภาพแข็งแรง จากนั้น นายกรัฐมนตรีได้ร่วมถ่ายรูปพร้อมมอบเหรียญกษาปณ์ที่ระลึกเฉลิมพระเกียรติ พระบาทสมเด็จพระปรมินทรมหาภูมิพลอดุลยเดช เนื่องในโอกาสการจัดงานฉลองสิริราชสมบัติครบ 70 ปี 9 มิถุนายน 2559 ให้กับข้าราชการ ลูกจ้างประจํา และพนักงานราชการที่เกษียณอายุราชการทุกคนด้วย
..........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-หลัก 5 ประการสู่อาหารปลอดภัย ป้องกันโควิด-19
วันอังคารที่ 23 มิถุนายน 2563
หลัก 5 ประการสู่อาหารปลอดภัย ป้องกันโควิด-19
มีวิธีการอย่างไรบ้างนะ ??
รัฐบาลไทย-ข่าวทำเนียบรัฐบาล-โอมานประสงค์ให้ไทยเป็นประตูสู่อาเซียนและภูมิภาคเอเชียตะวันออก พร้อมแสดงความสนใจลงทุนในโครงการ EEC
วันจันทร์ที่ 11 มีนาคม 2562
โอมานประสงค์ให้ไทยเป็นประตูสู่อาเซียนและภูมิภาคเอเชียตะวันออก พร้อมแสดงความสนใจลงทุนในโครงการ EEC
โอมานประสงค์ให้ไทยเป็นประตูสู่อาเซียนและภูมิภาคเอเชียตะวันออก พร้อมแสดงความสนใจลงทุนในโครงการ EEC
วันนี้ (11 มี.ค. 62) เวลา 9.00 น. นายยูซุฟ บิน อลาวี บิน อับดุลลาห์ (H.E. Mr. Yousuf bin Alawi bin Abdullah) รัฐมนตรีต่างประเทศรัฐสุลต่านโอมาน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับ รมว.กต.โอมานในโอกาสเดินทางเยือนประเทศไทย และแสดงความขอบคุณ รมว.กต. โอมาน ที่มีบทบาทสําคัญในการส่งเสริมความร่วมมือระหว่างทั้งสองประเทศในสาขาต่าง ๆ ด้วยดีมาตลอด พร้อมแสดงความชื่นชมบทบาทของโอมานในการเป็นสะพานเชื่อมโยงประเทศต่าง ๆ ในภูมิภาคตะวันออกกลาง ซึ่งนโยบายความเป็นกลางของโอมานมีความคล้ายคลึงกับนโยบายและท่าทีของไทย รวมถึงนโยบาย Oman Vision 2040 ก็มีความสอดคล้องกับยุทธศาสตร์ชาติ 20 ปีของไทยเช่นกัน
ทั้งสองฝ่ายเห็นพ้องว่าไทยและโอมานยังมีช่องว่างที่สามารถพัฒนาความร่วมมือในสาขาต่าง ๆ ได้อีกมาก รวมทั้งเติมเต็มความร่วมมือในสาขาที่แต่ละฝ่ายมีความเชี่ยวชาญ อาทิ ไทยช่วยสนับสนุนโอมานด้านความมั่นคงทางอาหาร การบริหารจัดการด้านการท่องเที่ยวและสาธารณสุข ในขณะที่โอมานมีความมั่นคงทางพลังงาน นอกจากนี้ไทยและโอมานยังสามารถใช้ความได้เปรียบด้านภูมิยุทธศาสตร์โดยไทยสามารถเป็นประตูสู่อาเซียนและเอเชียตะวันออกให้โอมาน ในขณะที่โอมานก็สามารถเป็นศูนย์กระจายสินค้าของไทยไปสู่ตะวันออกกลางและแอฟริกาตะวันออกให้ไทย
โอกาสนี้นายกรัฐมนตรีได้เชิญชวนภาคเอกชนโอมานเข้ามาลงทุนในโครงการระเบียงเศรษฐกิจภาคตะวันออก ซึ่งเป็นฐานการผลิตที่มีระบบคมนาคมขนส่งเชื่อมโยงในภูมิภาค อีกทั้งมีสิทธิพิเศษสําหรับนักลงทุนต่างชาติ พร้อมทั้งขอบคุณรัฐบาลโอมานที่ให้การสนับสนุนและดูแลผู้ประกอบการไทยที่เข้าไปลงทุนในโอมานเป็นอย่างดี
นายกรัฐมนตรีกล่าวว่าไทยเป็นประเทศเกษตรกรรมและผู้ผลิตสินค้าเกษตรรายใหญ่ของโลก โดยเฉพาะยางพารา และมีความเชี่ยวชาญในการนํายางพาราไปใช้ในอุตสาหกรรมต่าง ๆ ซึ่งรวมถึงการนํายางพาราไปใช้ในการก่อสร้างถนน จึงหวังว่าประสบการณ์และความเชี่ยวชาญของไทยจะเป็นประโยชน์แก่โอมาน สําหรับความร่วมมือด้านเกษตรและการเพาะเลี้ยงสัตว์น้ํา ไทยพร้อมสนับสนุนการเสริมสร้างความมั่นคงทางอาหารให้แก่โอมาน
ด้านการท่องเที่ยว นายกรัฐมนตรียินดีที่ทราบว่าชาวโอมานนิยมเดินทางมารักษาพยาบาล และท่องเที่ยวเชิงสุขภาพที่ประเทศไทย โดยย้ําว่ารัฐบาลให้ความสําคัญต่อการดูแลสวัสดิภาพและความปลอดภัยของนักท่องเที่ยวต่างชาติ นอกจากนี้รัฐบาลไทยยังมีนโยบายอํานวยความสะดวกให้แก่นักท่องเที่ยวจากกลุ่มประเทศอ่าวอาหรับ (Gulf Cooperation Council: GCC) ที่เดินทางมารักษาพยาบาลในไทย โดยสามารถพํานักอยู่ในราชอาณาจักรโดยยกเว้นการตรวจลงตราได้ 90 วัน จึงหวังว่าจะเป็นประโยชน์กับประชาชนชาวโอมาน และฝากรัฐบาลโอมานช่วยประชาสัมพันธ์ข้อมูลนี้ให้ชาวโอมานทราบด้วย
นายกรัฐมนตรีกล่าวว่าในฐานะประธานอาเซียนปีนี้ ไทยประสงค์จะผลักดันความร่วมมือระหว่างอาเซียนกับภูมิภาคอื่น ๆ รวมทั้ง GCC อย่างเป็นรูปธรรม ซึ่ง รมว.กต. โอมานแสดงความชื่นชมอาเซียนที่เป็นภูมิภาคตัวอย่าง สามารถเปลี่ยนจากภูมิภาคที่มีความขัดแย้งให้กลายเป็นภูมิภาคแห่งความร่วมมือและความสงบสุขบนพื้นฐานของการพัฒนาที่ยั่งยืน
รัฐบาลไทย-ข่าวทำเนียบรัฐบาล-กระทรวงพลังงาน ร่วมสืบสานราชประเพณี ถวายผ้าพระกฐินพระราชทาน ประจำปี 2559 ที่จังหวัดลพบุรี
วันพุธที่ 16 พฤศจิกายน 2559
กระทรวงพลังงาน ร่วมสืบสานราชประเพณี ถวายผ้าพระกฐินพระราชทาน ประจําปี 2559 ที่จังหวัดลพบุรี
กระทรวงพลังงาน ร่วมสืบสานราชประเพณี ถวายผ้าพระกฐินพระราชทาน ประจําปี 2559 ที่จังหวัดลพบุรี
วันที่ 4 พฤศจิกายน 59 พลเอก อนันตพร กาญจนรัตน์ รัฐมนตรีว่าการกระทรวงพลังงาน พร้อมด้วย ดร. อารีพงศ์ ภู่ชอุ่ม ปลัดกระทรวงพลังงาน นําคณะผู้บริหาร ข้าราชการ และเจ้าหน้าที่ เดินทางไปถวายผ้าพระกฐินพระราชทาน ประจําปี 2559 ณ วัดกวิศรารามราชวรวิหาร ตําบลท่าหิน อําเภอเมือง จังหวัดลพบุรี
พลเอก อนันตพร กาญจนรัตน์ รัฐมนตรีว่าการกระทรวงพลังงาน เปิดเผยว่า ตามราชประเพณีที่ สืบต่อกันมา พระบาทสมเด็จพระปรมินทรมหาภูมิพลอดุลยเดชฯ ทรงพระกรุณาโปรดเกล้าฯ พระราชทาน ผ้าพระกฐินให้ส่วนราชการ รัฐวิสาหกิจ องค์กร สมาคม มูลนิธิ บริษัทห้างร้าน และประชาชนทั่วไป ที่มีจิตศรัทธานําไปถวายพระสงฆ์ที่จําพรรษาในพระอารามหลวงทั่วประเทศ ซึ่งกรมการศาสนาในฐานะหน่วยงานที่รับผิดชอบ ได้ออกประกาศเชิญชวนให้รับทราบทุกปี และที่ผ่านมากระทรวงพลังงาน ได้ขอรับพระราชทานผ้าพระกฐิน เป็นประจําต่อเนื่องทุกปี โดยในปีนี้ได้นําผ้ากฐินพระราชทานมาถวายแด่พระภิกษุสงฆ์ที่จําพรรษา ที่วัดกวิศราราม ราชวรวิหาร ตําบลท่าหิน อําเภอเมือง จังหวัดลพบุรี
นอกจากนี้ กระทรวงพลังงาน ยังได้ถวายจตุปัจจัยเพื่อทํานุบํารุงพระพุทธศาสนา พร้อมทั้งร่วมทําบุญด้วยการถวายภัตตาหารเพลแด่พระภิกษุสงฆ์ เพื่อถวายเป็นพระราชกุศล และน้อมสํานึกในพระมหากรุณาธิคุณหาที่สุดมิได้แห่งองค์พระบาทสมเด็จพระปรมินทรมหาภูมิพลอดุลยเดชฯ พระผู้เสด็จสู่สวรรคาลัย
ในโอกาสเดียวกันนี้ รัฐมนตรีว่าการกระทรวงพลังงานและปลัดกระทรวงพลังงาน ยังได้ร่วม มอบทุนการศึกษาและเงินบํารุงเรียนให้กับ 2 โรงเรียนในเขตเทศบาลเมืองลพบุรี คือ โรงเรียนวินิตศึกษาใน พระราชูปถัมภ์ จํานวน 50,000 บาท และโรงเรียนเทศบาล 2 จํานวน 50,000 บาท
รัฐบาลไทย-ข่าวทำเนียบรัฐบาล-ประกาศกระทรวงฯ เรื่อง การเปิดเรียนของสถานศึกษาในสังกัดและในกำกับของกระทรวงศึกษาธิการ [กระทรวงศึกษาธิการ]
วันพฤหัสบดีที่ 9 เมษายน 2563
ประกาศกระทรวงฯ เรื่อง การเปิดเรียนของสถานศึกษาในสังกัดและในกํากับของกระทรวงศึกษาธิการ [กระทรวงศึกษาธิการ]
ประกาศกระทรวงฯ เรื่อง การเปิดเรียนของสถานศึกษาในสังกัดและในกํากับของกระทรวงศึกษาธิการ
(9 เมษายน 2563) นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ลงนามในประกาศกระทรวงศึกษาธิการ ลงวันที่ 9 เมษายน 2563 เรื่อง การเปิดเรียนของสถานศึกษาในสังกัดและในกํากับของกระทรวงศึกษาธิการ
โดยให้สถานศึกษาทุกแห่งของรัฐและเอกชน ทั้งในระบบและนอกระบบ ซึ่งอยู่ในสังกัดและในกํากับของกระทรวงศึกษาธิการ เปิดเรียนในวันที่ 1 กรกฎาคม 2563 โดยให้สถานศึกษาจัดให้มีการเรียนการสอนให้สอดคล้องกับประกาศสถานการณ์ฉุกเฉินสืบเนื่องจากการระบาดของโรคติดเชื้อไวรัสโคโรนา 2019 หรือโรคโควิด-19 ด้วย
ทั้งนี้ โรงเรียนเอกชนประเภทนานาชาติ ซึ่งมีกําหนดวันเปิดและปิดภาคเรียนไม่ตรงกับโรงเรียนในระบบ ให้โรงเรียนพิจารณาเปิดเรียนได้ทันทีตามความเหมาะสม แต่ต้องกําหนดรูปแบบและวิธีการเรียนการสอนให้สอดคล้องกับข้อกําหนดที่ออกตามประกาศสถานการณ์ฉุกเฉินของแต่ละพื้นที่ที่โรงเรียนตั้งอยู่
รัฐบาลไทย-ข่าวทำเนียบรัฐบาล-นายกรัฐมนตรีนำคณะร่วมการประชุมสมัชชาสหประชาชาติ สมัยสามัญ ครั้งที่ 71
วันจันทร์ที่ 31 ตุลาคม 2559
นายกรัฐมนตรีนําคณะร่วมการประชุมสมัชชาสหประชาชาติ สมัยสามัญ ครั้งที่ 71
นายกรัฐมนตรีนําคณะร่วมการประชุมสมัชชาสหประชาชาติ สมัยสามัญ ครั้งที่ 71
วันนี้ (18 กันยายน 2559) พลเอกประยุทธ์ จันทร์โอชา นายกรัฐมนตรี นําคณะผู้บริหารระดับสูงร่วมการประชุมสมัชชาสหประชาชาติ สมัยสามัญ ครั้งที่ 71 ซึ่งมีหัวข้อหลักของการประชุม คือ “เป้าหมายการพัฒนาที่ยั่งยืน : แรงผลักดันสากลเพื่อเปลี่ยนแปลงโลกของเรา” (The Sustainable Development Goals: the Universal push to transform our world) ณ นครนิวยอร์ก สหรัฐอเมริกา ระหว่างวันที่ 18-25 กันยายน 2559 นี้
พลตรี วีรชน สุคนธปฏิภาค รองโฆษกประจําสํานักนายกรัฐมนตรี เผยภารกิจสําคัญของนายกรัฐมนตรีในการเข้าร่วมประชุมในครั้งนี้ ประกอบด้วย การเข้าร่วมการประชุมระดับผู้นําเรื่องลี้ภัย ตามคําเชิญของนายบารัค โอบามา ประธานาธิบดีสหรัฐอเมริกา การทําหน้าที่ประธานกลุ่ม G77 ในพิธีเปิดการประชุมระดับรัฐมนตรีกลุ่ม 77 การกล่าวถ้อยแถลงในการอภิปรายทั่วไป แล้ว นายกรัฐมนตรีจะมอบสัตยาบันสารเพื่อเข้าเป็นภาคีความตกลงปารีสต่อเลขาธิการสหประชาชาติ เพื่อแสดงความมุ่งมั่นของไทยในการร่วมมือกับประชาคมโลกด้านการเปลี่ยนแปลงสภาพภูมิอากาศ ด้วย
กําหนดการ มีดังนี้ วันอาทิตย์ที่ 18 กันยายน 2559 เวลา 23.45 น. นายกรัฐมนตรีและคณะจะเดินทางจากกรุงเทพฯ โดยเที่ยวบิน TG 920 และถึงนครนิวยอร์ก สหรัฐอเมริกา วันจันทร์ที่ 19 กันยายน 2559 เวลา 13.35 น. ตามเวลาท้องถิ่น
วันอังคารที่ 20 กันยายน 2559 เวลา 08.00 น.นายกรัฐมนตรีและภริยา เข้าร่วมงาน Welcoming Reception โดยเลขาธิการสหประชาติและภริยาเป็นเจ้าภาพ และร่วมการเปิดอภิปรายทั่วไป โอกาสนี้ นายกรัฐมนตรีจะเข้าร่วมงานครบรอบ 1 ปี การรับรองวาระการพัฒนาที่ยั่งยืน และร่วมงานเลี้ยงอาหารกลางวันอย่างเป็นทางการ (Official Luncheon) โดยเลขาธิการสหประชาชาติเป็นเจ้าภาพ เวลา 15.30 น. ร่วมการประชุมสุดยอดระดับผู้นําด้านผู้ลี้ภัย (Leader’s Summit ​on Refugees) ตามคําเชิญของนายบารัค โอบามา ประธานาธิบดีสหรัฐฯ ในช่วงค่ํานายกรัฐมนตรีและภริยา ร่วมงานเลี้ยงรับรอง ซึ่งประธานาธิบดีสหรัฐฯ และภริยาเป็นเจ้าภาพ เพื่อเป็นเกียรติแก่ผู้นําที่เข้าร่วมการประชุมสมัชชาสหประชาชาติ สมัยสามัญ ครั้งที่ 71
วันพุธที่ 21 กันยายน 2559 เวลา 08.00 น. นายกรัฐมนตรีเข้าร่วมกิจกรรมระดับสูงเกี่ยวกับการใช้บังคับของความตกลงปารีส (High-level Event on the Entry into Force of the Paris Agreement) ต่อมา เวลา 10.00 น.ร่วมการประชุมระดับสูงการประชุมระดับสูงเรื่องการดื้อยาต้านจุลชีพ (High-Level Meeting on Anti-Microbial Resistance -AMR) และช่วงค่ํา เวลา 21.00 น. นายกรัฐมนตรีจะกล่าวถ้อยแถลง ในการอภิปรายประชุมสมัชชาสหประชาชาติ สมัยสามัญ ครั้งที่ 71
วันพฤหัสบดีที่ 22 กันยายน 2559 ช่วงเช้า นายกรัฐมนตรีพบหารือทวิภาคีกับผู้นําประเทศต่างๆ และกลุ่มคนไทยในสหรัฐฯ เข้าเยี่ยมคารวะ
วันศุกร์ที่ 23 กันยายน 2559 เวลา 10.00 น. เป็นประธานการประชุม G-77 Ministerial Meeting โดยกล่าวเปิดประชุม และกล่าวถ้อยแถลงประเด็นเรื่องปรัชญาเศรษฐกิจพอเพียง ทั้งนี้ จะได้เยี่ยมชมสํานักงานของสํานักเลขาธิการบริหารกลุ่ม 77 และ เป็นเจ้าภาพงานเลี้ยงรับรองแก่กลุ่ม 77 โดยมีการจัดนิทรรศการเรื่องหลักปรัชญาเศรษฐกิจพอเพียงในบริเวณงานด้วย หลังเสร็จสิ้นภารกิจ นายกรัฐมนตรีและคณะ จะเดินทางออกจากนครนิวยอร์ก โดยกําหนดถึงประเทศไทยในวันอาทิตย์ที่ 25 กันยายน 2559 เวลา 06.25 น. ณ ท่าอากาศยานสุวรรณภูมิ จ. สมุทรปราการ
รัฐบาลไทย-ข่าวทำเนียบรัฐบาล-"ก.ยุติธรรม" ผนึกกำลังหน่วยงานในสังกัดสร้างการรับรู้สู่ประชาชน
วันศุกร์ที่ 14 กรกฎาคม 2560
"ก.ยุติธรรม" ผนึกกําลังหน่วยงานในสังกัดสร้างการรับรู้สู่ประชาชน
​นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม และประธานคณะคณะทํางานด้านการประชาสัมพันธ์และสร้างการรับรู้ด้านกระบวนการยุติธรรมเป็นประธานการประชุมหารือเพื่อกําหนดกลยุทธ์การขับเคลื่อนการสร้างความรับรู้ความเข้าใจแก่ประชาชนของกระทรวงยุติธรรม
เมื่อวันศุกร์ที่ ๑๔ กรกฎาคม ๒๕๖๐ เวลา ๑๓.๓๐ น.
นายสมชาย เสียงหลาย ที่ปรึกษารัฐมนตรีว่าการกระทรวงยุติธรรม
และประธานคณะคณะทํางานด้านการประชาสัมพันธ์และสร้างการรับรู้ด้านกระบวนการยุติธรรม
เป็นประธานการประชุมหารือเพื่อกําหนดกลยุทธ์การขับเคลื่อนการสร้างความรับรู้ความเข้าใจ
แก่ประชาชนของกระทรวงยุติธรรม
เพื่อบูรณาการกําหนดแนวทางขับเคลื่อนการประชาสัมพันธ์และสร้างการรับรู้
งานตามภารกิจของกระทรวงยุติธรรมไปสู่ประชาชน ในทุกพื้นที่
ให้เป็นไปอย่างมีประสิทธิภาพ และสามารถเข้าถึงประชาชนได้อย่างทั่วถึง และรวดเร็ว มากยิ่งขึ้น
โดยมี นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
และหัวหน้าส่วนราชการในสังกัดกระทรวงยุติธรรมที่มีหน่วยงานตั้งอยู่ในส่วนภูมิภาค
ตลอดจนผู้ที่เกี่ยวข้อง เข้าร่วมประชุมฯ ณ ห้องประชุมกระทรวงยุติธรรม ๑ ชั้น ๙
ศูนย์ราชการเฉลิมพระเกียรติฯ อาคารราชบุรีดิเรกฤทธิ์ กรุงเทพฯ
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 4/2560
วันศุกร์ที่ 10 กุมภาพันธ์ 2560
รมต.นร. ออมสินฯ เป็นประธานการประชุมศูนย์บัญชาการติดตามสถานการณ์ (ศตส.) ครั้งที่ 4/2560
ภายหลังเสร็จสิ้นการประชุมฯ เมื่อเวลาประมาณ 17.00 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญ ดังนี้
วันนี้ (10 กุมภาพันธ์ 2560) เวลา 14.00 น. ณ ตึกสันติไมตรี (หลังใน) ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมศูนย์ติดตามสถานการณ์ ครั้งที่ 4 /2560
ภายหลังเสร็จสิ้นการประชุมฯ เมื่อเวลาประมาณ 17.00 น. รัฐมนตรีประจําสํานักนายกรัฐมนตรีได้แถลงข่าวสรุปประเด็นสําคัญ ดังนี้
ประธานแจ้งให้ที่ประชุมทราบว่า การประเมินผลการปฏิบัติงานของ กอร.รส. ซึ่งได้อํานวยความสะดวกแก่ประชาชนที่มาร่วมถวายบังคมพระบรมศพพระบาทสมเด็จพระปรมินทรมหาภูมิพลอดุลยเดช รัชกาลที่ 9 ณ พระที่นั่งดุสิตมหาปราสาท ภายในพระบรมมหาราชวัง สามารถบริหารจัดการเป็นไปด้วยความเรียบร้อยตามแผนที่กําหนดไว้
นอกจากนี้ ที่ประชุมได้หารือในเรื่องของการปรับเปลี่ยนกระบวนการในเรื่องของการจัดเสบียงอาหารที่ใช้รองรับพี่น้องประชาชนที่เดินทางเข้ามาถวายบังคมพระบรมศพฯ ซึ่งจําเป็นต้องมีการปรับเปลี่ยนให้เหมาะสมกับสถานการณ์ โดยในที่ประชุมได้มอบหมายให้กระทรวงต่าง ๆ ที่เกี่ยวข้องและมีศักยภาพในการจัดหาวัตถุดิบต่าง ๆ ในการประกอบอาหาร โดยจะมีการประชุมบริหารจัดการเรื่องดังกล่าวในช่วงบ่ายของวันอังคารที่ 14 กุมภาพันธ์ 2560 นี้ ที่สํานักงาน กอร.รส. ภายในบริเวณท้องสนามหลวง เนื่องด้วยจําเป็นต้องมีการเร่งดําเนินการจัดส่งวัตถุดิบต่าง ๆ ในการประกอบอาหารให้กับกลุ่มจิตอาสาต่าง ๆ ไปดําเนินการเพื่อจะได้จัดเตรียมประกอบอาหารแจกจ่ายให้กับพี่น้องประชาชนในวันอาทิตย์ที่ 19 กุมภาพันธ์ 2560 นี้
พร้อมกันนี้ รัฐมนตรีประจําสํานักนายกรัฐมนตรี ได้กล่าวเพิ่มเติมในส่วนของการจัดงานนิทรรศการ“เย็นศิระเพราะพระบริบาล” ณ อาคารนิทรรศการบริเวณท้องสนามหลวง โดยเป็นนิทรรศการที่รัฐบาลจัดขึ้น เพื่อน้อมสํานึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช รัชกาลที่ 9ซึ่งเปิดให้พี่น้องประชาชนสามารถเข้าชมได้ทุกวันตั้งแต่บัดนี้เป็นต้นไป ตั้งแต่เวลา 08.00 น. - 20.00 น.
อนึ่ง อาคารนิทรรศการดังกล่าวจัดแสดงเป็น4 ส่วน ได้แก่
ส่วนที่1 จัดแสดงนิทรรศการในหัวข้อบูรพมหากษัตริย์ผู้สร้างชาติไทย พระราชประวัติพระบาทสมเด็จพระปรมินทรมหาภูมิพลอดุลยเดช รัชกาลที่ 9 และทรงเสด็จขึ้นครองราชย์ โดยนําเสนอเป็นสื่อผสมและแกลเลอรี่ภาพ (Photo galleries)
ส่วนที่ 2 นําเสนอเรื่องพระราชกรณียกิจและโครงการพระราชดําริในด้านต่าง ๆ ของพระบาทสมเด็จพระปรมินทรมหาภูมิพลอดุลยเดช รัชกาลที่ 9 และพระบรมวงศานุวงศ์ ซึ่งรัฐบาลได้น้อมนําหลักพระบรมราโชวาทมาประยุกต์ใช้ โดยนําเสนอเป็นห้องฉายหนัง พร้อมเล่าเรื่องผ่านเครื่องมือทรงงานต่าง ๆ ของพระองค์
ส่วนที่ 3 จัดแสดงในหัวข้อสดุดีมหาราชา วิดีโอแสดงความอาลัยขององค์กรต่าง ๆ และประชาชนชาวไทยทั่วทุกมุมโลก พร้อมให้ประชาชนเขียนคํามั่นสัญญาจากหัวใจส่งถึงพ่อบนฟ้า โดยนําเสนอเป็นสื่ออินเตอร์แอคทีฟและวิดีโอ
ส่วนที่ 4 จัดแสดงพระบรมฉายาลักษณ์ของสมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10
ทั้งนี้ อาคารนิทรรศการดังกล่าวจะเปิดให้ประชาชนเข้าชมเป็นระยะเวลา 1 ปี
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเปิดสายด่วนสินเชื่อรัฐบาล 1357 ให้บริการข้อมูลแก่ SMEs พร้อมปรับปรุงกฎหมายและออกมาตรการสนับสนุนทุกกิจการให้เป็น Smart Enterprise ดันแข่งขันได้ในตลาดโลก
วันอาทิตย์ที่ 10 ธันวาคม 2560
รัฐบาลเปิดสายด่วนสินเชื่อรัฐบาล 1357 ให้บริการข้อมูลแก่ SMEs พร้อมปรับปรุงกฎหมายและออกมาตรการสนับสนุนทุกกิจการให้เป็น Smart Enterprise ดันแข่งขันได้ในตลาดโลก
โฆษกประจําสํานักนายกรัฐมนตรี เปิดเผยว่ารัฐบาลเปิดสายด่วนสินเชื่อรัฐบาล 1357 ให้บริการข้อมูลแก่ SMEs พร้อมปรับปรุงกฎหมายและออกมาตรการสนับสนุนทุกกิจการให้เป็น Smart Enterprise ดันแข่งขันได้ในตลาดโลก
วันนี้ (10 ธันวาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่ารัฐบาลเดินหน้าสร้างความเข้มแข็งและเสริมศักยภาพให้แก่ผู้ประกอบการ SMEs ไทย โดยตั้งศูนย์ติดตามสินเชื่อ “เคลียร์ คัท ชัดเจน” ผ่านสายด่วน 1357 เพื่อตอบทุกคําถามที่เกี่ยวกับโครงการสินเชื่อตามนโยบายรัฐบาลแก่ผู้ประกอบการ
“ที่ผ่านมารัฐบาลมีมาตรการเสริมศักยภาพให้แก่ SMEs โดยเฉพาะด้านการเงินออกมาหลายโครงการ เช่น กองทุนพัฒนา SMEs ตามแนวทางประชารัฐ วงเงิน 20,000 ลบ. กองทุนฟื้นฟู SMEs วงเงิน 2,000 ลบ. เป็นต้น ซึ่งผู้ประกอบการ SMEs ยังอาจไม่เข้าใจรายละเอียดหรือเงื่อนไขของแต่ละโครงการ จึงได้เปิดสายด่วนดังกล่าวขึ้นมาเพื่ออํานวยความสะดวกในด้านสินเชื่อและตอบคําถามต่าง ๆ”
ทั้งนี้ พลเอก ประยุทธ์ จันทร์โอชา นายกรัฐมนตรี ให้ความสําคัญกับการสร้างความเข้มแข็งแก่ SMEs เนื่องจากธุรกิจ SMEs มีสัดส่วนมากถึงร้อยละ 99 ของวิสาหกิจทั้งหมด และเป็นแหล่งจ้างงานกว่าร้อยละ 80 ของตลาดแรงงานในประเทศ จึงถือเป็นรากฐานสําคัญของระบบเศรษฐกิจ หาก SMEs ไทยมีความแข็งแกร่ง ก็จะส่งผลดีต่อเศรษฐกิจโดยรวม
“นายกฯ ย้ําว่า รัฐบาลพยายามปรับปรุงกฎหมาย และออกมาตรการทางการเงินและภาษี เพื่อสนับสนุน SMEs อย่างต่อเนื่อง เช่น ให้บริษัทขนาดเล็กสามารถระดมทุนได้ง่ายขึ้น ให้ SMEs นําค่าใช้จ่ายจากการทําวิจัยพัฒนาไปหักลดหย่อนภาษีเงินได้นิติบุคคลได้ 3 เท่าของที่จ่ายจริง ลดอัตราภาษีเงินได้นิติบุคคล เป็นต้น
โดยอยากให้ผู้ประกอบการมีเงินทุนหมุนเวียนเพียงพอ และนํานวัตกรรมความคิดสร้างสรรค์ไปพัฒนากิจการของตนจนเป็น Smart Enterprise เพิ่มมูลค่าของสินค้าและบริการอย่างก้าวกระโดด เพื่อให้สามารถแข่งขันได้ในตลาดโลก
**************************************
รัฐบาลไทย-ข่าวทำเนียบรัฐบาล-นางปิยนุชฯ ผู้ตรวจราชการกระทรวง DES ร่วมประชุมคณะกรรมการขับเคลื่อนทางด่วน สารสนเทศแห่งเอเชียแปซิฟิก สมัยที่ 4 และการประชุม WSIS Regional Review
วันพฤหัสบดีที่ 13 สิงหาคม 2563
นางปิยนุชฯ ผู้ตรวจราชการกระทรวง DES ร่วมประชุมคณะกรรมการขับเคลื่อนทางด่วน สารสนเทศแห่งเอเชียแปซิฟิก สมัยที่ 4 และการประชุม WSIS Regional Review
นางปิยนุชฯ ผู้ตรวจราชการกระทรวง DES ร่วมประชุมคณะกรรมการขับเคลื่อนทางด่วน สารสนเทศแห่งเอเชียแปซิฟิก สมัยที่ 4 และการประชุม WSIS Regional Review
นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ได้เข้าร่วมการประชุมคณะกรรมการขับเคลื่อนทางด่วนสารสนเทศแห่งเอเชียแปซิฟิก (Asia - Pacific Information Superhighway (AP-IS) Steering Committee) สมัยที่ 4 และการประชุม WSIS Regional Review เมื่อวันที่ 11 สิงหาคม 2563 เวลา 09.00 – 16.00 น. ผ่านระบบการประชุมทางไกล (Virtual Meeting) ซึ่งจัดโดยคณะกรรมาธิการเศรษฐกิจและสังคมแห่งสหประชาชาติสําหรับเอเชียและแปซิฟิก (เอสแคป) และสหภาพโทรคมนาคมระหว่างประเทศ ประจําภูมิภาคเอเซียและแปซิฟิก โดยมีผู้เข้าร่วมการประชุมฯ ประกอบด้วย ผู้แทนจากประเทศสมาชิกเอสแคป องค์การระหว่างประเทศ และภาคเอกชน โดยวัตถุประสงค์ของการประชุมฯ เพื่อทบทวนความคืบหน้าในการดําเนินการตาม AP - IS Master Plan ในระดับอนุภูมิภาค และหารือแนวทางความร่วมมือในอนาคต ซึ่งข้อริเริ่ม AP-IS ได้มุ่งส่งเสริมการเข้าถึงอินเทอร์เน็ตความเร็วสูงในราคาที่ย่อมเยาในภูมิภาคเอเชียแปซิฟิกและยกระดับโครงสร้างพื้นฐานด้านอินเทอร์เน็ตของภูมิภาค และเพื่อทบทวนการดําเนินการตามแนวปฏิบัติ World Summit on the Information Society (WSIS) สําหรับภูมิภาคเอเชียแปซิฟิก โดยได้มีการนําเสนอเกี่ยวรางวัล WSIS Prizes Champion 2020 พร้อมกันนี้ นางปิยนุช วุฒิสอน ผู้ตรวจราชการกระทรวง ในฐานะหัวหน้าคณะผู้แทนไทยได้ร่วมให้ข้อคิดเห็นและแลกเปลี่ยนข้อมูลเกี่ยวกับการพัฒนาด้านดิจิทัลและ ICT ของไทย อาทิ การพัฒนาโครงสร้างพื้นฐานทางดิจิทัล เช่น โครงการเน็ตประชารัฐ โครงการเครือข่ายเน็ตอาสาประชารัฐ และการใช้ประโยชน์จากดิจิทัลเทคโนโลยีเพื่อรับมือกับสถานการณ์การแพร่ระบาดของโรคติดเชื้อไวรัสโคโรนา 2019 รวมทั้งเน้นย้ําถึงการสนับสนุนเอสแคปและประเทศสมาชิกในการร่วมกันผลักดันข้อริเริ่ม AP-IS ให้บรรลุผลด้วยดี โดยเฉพาะการพัฒนาด้านโครงสร้างพื้นฐาน การร่วมกันพัฒนาโครงข่ายอินเทอร์เน็ตในภูมิภาคเอเชียแปซิฟิก อาทิ การปรับปรุง Internet Exchange Point (IXP) ในภูมิภาคร่วมกัน รวมถึงการให้ความสําคัญต่อการให้ความรู้กับประชาชนฝในเรื่องทักษะความเข้าใจและการใช้เทคโนโลยีดิจิทัลให้เกิดประโยชน์สูงสุด สําหรับการประชุม WSIS Regional Review ผู้แทนไทยได้ให้ข้อมูลการดําเนินการต่อยอดจากโครงการเน็ตประชารัฐภายหลังจากที่ได้รับรางวัลชนะเลิศ WSIS Prize 2019
*****************